# Elvis Bošnjak

### Izvor: Wikipedija

Elvis Bošnjak (Split, 26. siječanj 1971.), hrvatski dramatičar i glumac

Po završetku studija glume na Akademiji dramske umjetnosti 1993. postaje članom ansambla HNK Ivana pl. Zajca - Rijeka. Zajedno s grupom glumaca sudjeluje i u stvaranju HKD teatra, jednog od najznačajnijih neovisnih kazališta danas u Hrvatskoj. Nakon dvije sezone vraća se u Split i postaje članom HNK. U Splitu je odigrao niz glavnih uloga kao što su Isus (Kako je izdan Isus), Kralj Solum (Solumov kraj), Ivan Karamazov (Braća Karamazovi), Trepljov (Galeb), Mathieu (Povratak u pustinju), Kaliban (Oluja). Glumio je također i u svim svojim dramama; Florijan (Otac), Jerko (Nosi nas rijeka), Sem (Hajdemo skakati po tim oblacima).

Pisati za kazalište počinje krajem devedesetih. U prosincu 2000., na maloj sceni HNK Split, praizvedena mu je drama Otac u režiji Nenni Delmestre. Ta predstava na 11. Marulićevim danima - festivalu hrvatske drame, osvaja najvažnije nagrade, za najbolju dramu, režiju, glumca (Milan Štrljić) te najbolju predstavu. Prema ovoj drami 2003. snimljen je i igrani film u režiji Stanislava Tomića za kojeg je Bošnjak sam napisao scenarij. Dvije godine nakon Oca na velikoj sceni HNK Split praizvedena je drama Nosi nas rijeka opet u režiji Nenni Delmestre. Priča o raspadu seoske obitelji, suzbitim emocijama, ranama što zacjeljuju sporije no što teče rijeka pod njihovom kućom, u anketi nekoliko vodeđih dnevnih listova proglašena je kulturnim događajem godine. Pored brojnih glumačkih nagrada predstava je proglašena najboljom na 13. Marulićevim danima osvojivši nagradu za režiju i najbolji tekst. Za ovaj tekst i ulogu Jerka, Elvis Bošnjak dobio je također i prestižnu nagradu ministarstva kulture "Vladimir Nazor" za kazalište 2003. godine.

Njegovu treću dramu Hajdemo skakati po tim oblacima, praizvedenu 2004. u HNK Split, na scenu je postavila Nenni Delmestre. Oblaci su ljubavna igra potpuno otvorene forme, gdje se izborom i redoslijedom prizora bira priča, broj likova i njihove sudbine. Za sada posljednji dramski tekst Srce veće od ruku, do sada nije izvedeno.

Dobavljeno iz "http://hr.wikipedia.org../../../e/l/v/Elvis_Bo%C5%A1njak_13fa.html"

Kategorije: Hrvatski kazališni glumci | Biografije, Split

##### Views

- Članak
- Razgovor
- Trenutna inačica

##### Traži